00-SONLI  SHARTNOMA 

“Sotuvchi” “________________” MCHJ deb nomlanuvchi nomidan Nizom asosida harakat qiluvchi direktori _._________ bir tomondan va _____________keying o‘rinlarda “Sotib oluvchi” deb yuritiluvchi nomidan Nizom asosida harakat qiluvchi rahbar __________ ikkinchi tomondan mazkur shartnomani quyidagilar haqida tuzdilar.

1. SHARTNOMANING PREDMETI:

1.1. “Sotuvchi” o‘ziga tegishli bo‘lgan Tovar va mahsulotni ushbu spesifikatsiyaga asosan “Sotib oluvchi”ga mulk qilib topshirish, Sotiboluvchi esa tovar (mahsulot)ni qabul qilish va ushbu shartnomada belgilangan muddatlarda tovar (mahsulot) narxini to‘lash majburiyatlarini oladi.

2. TO‘LOV SHARTLARI
	
2.1 Ushbu shartnomaning umumiy summasi: ____________ (________) so‘mni tashkil etadi.
2.2 Shartnoma imzolangandan so’ng, 10 bank kuni ichida sotib olinadigan tovar (mahsulot) narxining 30 foizi oldindan to‘lab beriladi, qolgan 70 foizi hisob-faktura qabul qilinganidan so‘ng 10 bank kuni ichida amalga oshiriladi.
2.3. To‘lov shakli naqd pulsiz, pul ko‘chirish yo‘li bilan amalga oshiriladi.
2.4. Shartnomaning umumiy bahosi o‘zgartirilishiga yo‘l qo‘yilmaydi.

3. TARAFLARNING MAJBURIYATLARI

3.1.1. Sotuvchining majburiyatlari:
3.1.2. Tovar (mahsulot)ni shartnoma talablariga javob beradigan holatda “Buyurtmachi”ga o’z vaqtida topshirish (yetkazib berish).
3.1.3. Tovar (mahsulot) larning sifati ushbu tovar (mahsulot) guruhi uchun amaldagi standartlarga muvofiq kelishi kerak.
3.1.4. “Sotuvchi” to‘plamda yaroqsiz, sifati lozim darajada bo‘lmagan tovar (mahsulot) mavjudligi haqida xabar olgan paytdan boshlab 3 (uch) kun ichida sifatsiz tovar (mahsulot)ni sifatlisiga almashtirishi yoki sifati lozim darajada bo‘lmagan tovarning narxini qaytarib beradi.
3.1.5. O‘zbekiston Respublikasining amaldagi qonunchiligiga muvofiq tovar (mahsulot)ga bo‘lgan kafolatni taqdim etish.
3.2. Sotib oluvchining majburiyatlari:
3.2.1.Qabul qilish dalolatnomasini rasmiylashtirgan holda ushbu shartnoma va qonun hujjatlarida belgilangan tartibda va muddatda tovarning miqdori, sifati va butlanishi bo‘yicha qabul qilib olish. 
3.2.2. Sifati lozim darajada bo‘lmagan tovar (mahsulot) keltirilganligi aniqlangan taqdirda, ushbu tovar (mahsulot)ning sifati lozim darajada emasligi haqida dalolatnoma rasmiylashtirilgan paytdan boshlab 3 kun ichida sotuvchini xabardor qilish.
3.2.3. Shartnomada belgilangan miqdorda, tartibda va muddatda tovar haqqini to‘lash.

4. SHARTNOMAGA O‘ZGARTIRISH VA QO‘SHIMCHALAR KIRITISH

4.1. Tomonlarning shartnoma shartlariga kiritgan qo‘shimcha va o‘zgartirishlari uning ajralmas qismi hisoblanadi, ular albatta inobatga olinishi zarur.
4.2. Shartnoma qonunchilik o‘zgarganda, O‘zbekiston Respublikasining qonunchilik hujjatlarida belgilab berilgan boshqa hollarda qayta tuzilishi yoki o‘zgartirilishi mumkin.
4.3. Shartnomaga kiritilgan o‘zgartirishlar tomonlar imzolangandan so‘ng haqiqiy hisoblanadi.

5. TARAFLARNING JAVOBGARLIGI

5.1. Taraflardan biri shartnoma majburiyatlarini bajarmagan yoki lozim darajada bajarmagan taqdirda, bu taraf boshqa tarafga yetkazilgan zararni to‘laydi hamda O‘zbekiston Respublikasi Fuqarolik kodeksida, “Xo‘jalik yurituvchi sub’ektlar faoliyatining shartnomaviy-huquqiy bazasi to‘g‘risida”gi Qonunda, o‘zga qonun hujjatlarida va shartnomada nazarda tutilgan tartibda boshqacha tarzda javobgar bo‘ladi.
5.2. Shartnomani bajarmaganlik va lozim darajada bajarmaganlik uchun O‘zbekiston Respublikasining “Xo‘jalik yurituvchi sub’ektlar faoliyatining shartnomaviy-huquqiy ba’zasi to‘g‘risida”gi qonunida nazarda tutilgan javobgarlik choralari qo‘llaniladi.
5.3. Tovarlarni yetkazib berish muddatlari kechiktirib yuborilgan, to‘liq yetkazib berilmagan hollarda, Tovar yetkazib beruvchi (sotuvchi) sotib oluvchiga (buyurtmachiga) kechiktirilgan har-bir kun uchun majburiyat bajarilmagan qismining 0,5 foizi miqdorida penya to‘laydi, biroq bunda penyaning umumiy summasi yetkazib berilmagan tovarlar bahosining 50 foizidan oshib ketmasligi lozim. Penyani to‘lash shartnoma majburiyatlarini buzgan tarafni tovarlarni yetkazib berish muddatlarini kechiktirib yuborish, to‘liq yetkazib bermaslik oqibatida yetkazilgan zararni qoplashdan ozod etmaydi.
5.4. Agar yetkazib berilgan tovarlar sifati, assortimenti va navi bo‘yicha standartlar, texnik shartlar, namunalarga (etalonlarga) qonun hujjatlarida yoki xo‘jalik shartnomasida belgilangan boshqa majburiy shartlarga mos kelmasa, sotib oluvchi (buyurtmachi) tovarlarni qabul qilish hamda ularning haqqini to‘lashni rad etib, yetkazib beruvchidan (sotuvchidan) sifati, assortimenti va navi lozim darajada bo‘lmagan tovarlar qiymatining 20 foizi miqdorida jarima undirib oladi, agar tovarlar haqqi to‘lab qo‘yilgan bo‘lsa, to‘langan summani belgilangan tartibda qaytarishni talab qiladi. Sifati, assortimenti va navi lozim darajada bo‘lmagan tovarlar yetkazib berganlik uchun jarima yetkazib beruvchidan (sotuvchidan) akseptsiz tartibda undirib olinadi.
5.5. Yetkazib berilgan tovarlar haqqini o‘z vaqtida to‘lamaganlik uchun sotib oluvchi sotuvchiga (yetkazib beruvchiga) o‘tkazib yuborilgan harbir kun uchun kechiktirilgan to‘lov summasining 0,4 foizi miqdorida, ammo kechiktirilgan to‘lov summasining 50 foizidan ortiq bo‘lmagan miqdorida penya to’laydi.
5.6. Neustoykani to‘lash taraflarni shartnoma bo‘yicha o‘z majburiyatlarini bajarishdan ozod qilmaydi.
5.7. Nazorat organlari tomonidan o‘tkazilgan tekshirish davomida yetkazib berilgan tovar mahsulotlar narxi yuqori deb topilgan taqdirda o‘rtadagi farq tovar yetkazib beruvchi tomonidan qoplanadi.
5.8. Agar yetkazib beruvchi shartnoma shartlariga ko‘ra, umumiy summaning 30 foizi to‘lab berilganidan so‘ng, tovarni (maxsulotni) yetkazib berishdan bosh tortsa yoki yetkazib bermasa, shartnoma bekor qilinadi hamda tovar uchun to‘langan umumiy pul mablag‘lari xaridorga qaytarilishi shart.        

6. MAHSULOTNING SIFATI

6.1. Mahsulot sifati davlat standartlarida ko‘rsatib o‘tilgan namunaga mos kelishi zarur.
6.2. Sotuvchi tomonidan hujjatda ko‘rsatib o‘tilgan nomlanishdagi mahsulotlarni sifatini tasdiqlaydi.
6.3. Sotib oluvchi sotib olinayotgan tovarlarni sotuvchining omborida O‘zbekiston Respublikasining amaldagi qonunlariga muvofiq qabul qilib oladi, sotuvchi esa sotib olinayotgan tovarlarni olib kelingan sifat hujjatlarini taqdim etgan holda xisob fakturalarini taqdim etib, yuklash ishlarini amalga oshiradi.
6.4. Sotib olingan tovarlarni amal qilish muddatlari tovarning ishlab chiqarilganda o‘zidagi (qadoqdagi) muddatlarga mos ravishda amalga oshiriladi.
6.5. Sotuvchi sotilgan tovarlarni sifati talabga mos bo‘lmasa 5 kun ichida aynan o‘sha tovarni boshqasiga almashtirish (o‘rnini bosuvchisiga) huquqiga egaligi, sotib oluvchi esa sotib olingan sifatsiz tovarlarni o‘rniga boshqa tovarni qabul qilmaslik, sifatsiz bo‘lgan tovarni xisob fakturada ko‘rsatilgan narxini qaytarishni talab qilishga haqli.

7. NIZOLARNI HAL QILISH

7.1 Taraflar shartnomada ko’rsatilgan majburiyat va shartlarni bajarmagan taqdirda O‘zbekiston Respublikasining Fuqarolik kodeksi va “Xo‘jalik yurituvchi sub’ektlar faoliyatining shartnomaviy – huquqiy ba’zasi to‘g‘risida”gi qonuni hamda boshqa qonun hujjatlari asosida javobgar bo‘ladilar.
7.2 Taraflar o‘rtasida kelib chiqadigan nizolar o‘zaro kelishuv asosida, agar taraflar kelisha olmasalar nizolar O‘zbekiston Respublikasining Fuqarolik kodeksi va “Xo‘jalik yurituvchi sub’ektlar faoliyatining shartnomaviy – huquqiy ba’zasi to‘g’risida”gi qonuniga asosan hal qilinadi.

8. FORS – MAJOR
8.l. Taraflardan biri shartnomaning yengib bo‘lmaydigan kuch, ya’ni favqulotda muayyan sharoitda oldini olib bo‘lmaydigan vaziyatlar (tabiiy ofatlar, noqulayob-havosharoiti, hukumat tadbirlari, hokimiyat organlarining qarorlari, harbiy nizolar, ichki tartibbuzarliklar va boshqa tabiiy ofatlar) fors-major tufayli bajarilmagan yoki lozim darajada bajarilmaganligi isbotlansa javobgar bo‘lmaydi.
8.2. Mazkur shartnoma bajarmagan yoki lozim darajada bajarilmasa tomonlar O‘zbekiston Respublikasining “Xo‘jalik yurituvchi sub’ektlar faoliyatining shartnomaviy–huquqiy ba’zasi to‘g‘risida”gi Qonuni va O‘zbekiston Respublikasining boshqa amaldagi qonunlari talablari bo‘yicha javobgar bo‘ladi.

9. BOSHQA SHARTLAR

9.1. Mazkur shartnomaga kiritiladigan barcha o‘zgartirish va qo‘shimchalar yozma shaklda tuzilishi va har ikkala taraf orqali imzolanishi kerak.
9.2. Shartnomani taraflarning o‘zaro kelishuviga asosan yoki O‘zbekiston Respublikasi Fuqarolik kodeksi hamda amaldagi qonun hujjatlari normalariga binoan keltirilgan zararni to’lagan holda muddatidan ilgari bekor qilinishi mumkin.
9.3. Mazkur shartnomada ko‘zda tutilmagan yoki shartlashi bolinmagan munosabatlar vujudga kelganda tomonlar O‘zbekiston Respublikasining Fuqarolik kodeksi va “Xo‘jalik yurituvchi sub’ektlar faoliyatining shartnomaviy – huquqiy ba’zasi to’g‘risida”gi Qonuni talablariga tayanadi (rioya qiladi).
9.4. Ushbu shartnoma 2 nusxada tuzildi. Shartnoma taraflar tomonidan imzolangandan so’ng qonuniy kuchga kiradi va 202__ yil 31 dekabr kuniga qadar amal qiladi.
9.5. Shartnomani taraflarning o’zaro kelishuviga asosan yoki O’zbekiston Respublikasi Fuqarolik kodeksi hamda amaldagi qonun hujjatlari normalariga binoan keltirilgan zararni to’lagan holda muddatidan ilgari bekor qilinishi mumkin.
9.6. Mazkur shartnomada ko’zda tutilmagan yoki shartlashib olinmagan munosabatlar vujudga kelganda tomonlar O‘zbekiston Respublikasining Fuqarolik kodeksi va “Xo‘jalik yurituvchi sub’ektlar faoliyatining shartnomaviy – huquqiy ba’zasi to‘g‘risida”gi Qonuni talablariga tayanadi (rioya qiladi).

10. TOMONLARNING YURIDIK MANZILLARI VA BANK REKVIZITLARI

